Pauli Aalto-Setälä

**Pauli Juhani Aalto-Setälä** (s. 6. toukokuuta 1966 Kankaanpää) on suomalainen toimittaja, juontaja, media-alan yritysjohtaja ja kokoomuksen kansanedustaja. Hän toimi vuosina 2009–2019  Aller Media Oy:n toimitusjohtajana.

Hän on toiminut Turun yliopiston työelämäprofessorina kauppakorkeakoulussa ja humanistisessa tiedekunnassa vuosina 2017–2019 ja uudestaan vuosina 2021–2022. 

## Koulutus
Aalto-Setälän isä oli upseeri ja äiti terveydenhoitaja. Perhe muutti usein isän töiden mukana, kunnes he asettuivat pysyvästi Turkuun pojan ollessa kolmannella luokalla.

Aalto-Setälä valmistui ylioppilaaksi vuonna 1985. Hän opiskeli kasvatustieteitä Turun yliopistossa vuosina 1987–1990 ja elokuvataidetta Taideteollisessa korkeakoulussa vuosina 1997–2000 suorittamatta tutkintoa.

Vuonna 2000 Aalto-Setälä opiskeli Helsingin kauppakorkeakoulun tulosjohtamisen täydennyskoulutusohjelmassa (JOKO Executive Education) ja Sitran talouspoliittisen johtamisen ohjelmassa. Vuonna 2006 hän suoritti Stanfordin yliopiston ammattikustantamisen kurssin ja vuonna 2007 johtamisen erikoisammattitutkinnon.

Aalto-Setälällä on myös Executive Master of Business Administration -tutkinto Aalto-yliopistosta (2012).

## Ura
Uransa Aalto-Setälä aloitti *[[Turun Sanomat|Turun Sanomien]]* toimittajana 1989–1990. Vuosina 1990–1995 hän oli toimittajana MTV3:lla. Vuosina 1995–1997 hän työskenteli Broadcastersissa. Hän juonsi muun muassa televisio-ohjelmia *[[Hyvät, pahat ja rumat (televisio-ohjelma)|Hyvät, pahat ja rumat]]* (1995–1997) ja *[[Vaarallinen risteys]]* (2003, yhdessä Kirsi Pihan kanssa). Vuonna 2007 hän juonsi visailuohjelmaa *[[Ota tai jätä (visailuohjelma)|Ota tai jätä]]*, joka palkittiin Venlalla ja Kultainen TV -palkinnolla. Hän on juontanut myös Yle Radio Suomen keskiviikkoiltojen ''Pyöreä pöytä'' -keskusteluohjelmaa sekä MTV3:n *Kirjan takana* -ohjelmaa yhdessä Erkki Tuomiojan kanssa.

Aalto-Setälä oli perustamassa televisiokanava Nelosta. Vuodet 1997–2000 hän työskenteli Nelosen (Oy Ruutunelonen Ab) ohjelmapäällikkönä (1997–1998) ja vastaavana päätoimittajana (1998–2000). Vuosina 2000–2002 Aalto-Setälä toimi Alma Median sisältöjohtajana. Hän oli perustamassa myös SubTV:tä, jonka toimitusjohtajana hän työskenteli vuosina 2001–2002.

Vuosina 2002–2004 Aalto-Setälä oli *[[Iltalehti|Iltalehden]]* päätoimittaja. Vuosina 2005–2009 hän toimi Kotimaa-yhtiöiden ja kustannusosakeyhtiö Kotimaan toimitusjohtajana. Toukokuun alussa 2009 hänet nimitettiin myös *[[Kotimaa (sanomalehti)|Kotimaa]]*-lehden vastaavaksi päätoimittajaksi ja kustantajaksi. Viikkoa myöhemmin hänet kuitenkin valittiin Aller Media Oy:n toimitusjohtajaksi ja hän aloitti tehtävässä elokuussa 2009. Vuosina 2019–2021 Aalto-Setälä toimi markkinointiviestintää tekevän Dentsu Aegis Networkin toimitusjohtajana.

Vuoden 2023 eduskuntavaaleissa hän asettui kokoomuksen ehdokkaaksi ja hänet valittiin eduskuntaan 7241 äänellä.

Hän on myös YouTube-tapahtuma Tubeconin perustajia ja hallituksen puheenjohtaja vuodesta 2016. Hän on toiminut puhujavieraana myös monissa tapahtumissa.

## Näkemykset
### Arvot
Aalto-Setälä sijoittuu vaalikonevastausten perusteella poliittiseen keskustaan tai keskusta-oikeistoon. *[[Yle]]n* vaalikoneessa Aalto-Setälä ei erotu vahvasti konservatiivina tai liberaalina. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla  Aalto-Setälä on kallellaan liberaalivihreyteen (GAL). *Ylen* vaalikonevastausten perusteella Aalto-Setälä on eduskuntaryhmänsä lähimpänä poliittista keskustaa oleva edustaja kaudella 2023–2027.

## Perhe
Aalto-Setälä on naimisissa Marjut Aalto-Setälän (o.s. Nikkonen) kanssa. Heillä on kolme lasta, joista yksi on toimittajana työskentelevä Julia Aalto-Setälä. 

Hän asuu  Naantalin Rymättylässä,Turun saaristossa.

## Palkinnot ja tunnustukset
* Vuoden Puhuja vuonna 2007
* Venla-palkinto 2007, Paras game-show: Ota tai jätä
* Venla-palkinto 1994 Tuomariston Venla: Hyvät, pahat ja rumat/MTV3
* Sotilasansiomitali
* graffititaiteen suomenmestari 1985

## Kirjalliset julkaisut
* 
*  
*  

* *Sovittelija – Kuinka ratkoa riitoja (työ)elämässä.* Tammi, 2022. 

## Televisio-ohjelmat
* *[[Hyvät, pahat ja rumat (televisio-ohjelma)|Hyvät, pahat ja rumat]]* (vuosina 1995–1997)
* *Reitti 44* (2005)
* *Vaarallinen risteys* (2004)
* *[[Ota tai jätä (visailuohjelma)|Ota tai jätä]]* (2007–2008)
* *Tuomioja ja Aalto-Setälä, Kirjan takana* (ajankohtaisohjelma) (2010–2011)
* *Kirjapiiri (ajankohtaisohjelma)* (2012–2014)

## Lähteet

## Aiheesta muualla
* 
* Aalto-Setälän kotisivut 
*